
Návrh uznesenia
Mestské zastupiteľstvo mesta Trnava po prerokovaní:
1. Schvaľuje
Všeobecne záväzné nariadenie, ktorým sa mení a dopĺňa všeobecne záväzné nariadenie č. 588, ktorým sa vydáva trhový poriadok pre Mestský trh.
2. Ukladá
Vyhlásiť všeobecne záväzné nariadenie vyvesením na úradnej tabuli mesta Trnava a zverejniť na internetovej stránke mesta Trnava.
Termín: do 3 dní po rokovaní MZ






















Dôvodová správa

Návrh na zmenu VZN č. 588 vychádza zo zámeru mesta a Správy majetku mesta Trnava, ktorá prevádzkuje a spravuje Mestský trh rozšíriť lokalitu konania Mestského trhu o ulicu Štefánikova. Uvedené rozšírenie vyplýva z dlhodobého zámeru mesta na pretvorenie tejto ulice na Pešiu zónu. Mestský trh na Štefánikovej bude môcť do budúcna plynule nadviazať na súčasnú lokalitu na Trojičnom námestí a využiť ju v prípade, ak sa bude na námestí konať súbežná akcia. Zmena predajného času vyplýva z potreby samotných predajcov, ktorí o túto možnosť predávať aspoň do 12:00 dlhodobo prejavujú záujem o čom svedčí aj nedávny prieskum realizovaný mestom dňa 28.6.2025.






















Návrh 
všeobecne záväzného nariadenia, 
ktorým sa mení a dopĺňa 
Všeobecne záväzné nariadenie č. 588, 
ktorým sa vydáva trhový poriadok pre Mestský trh
Dátum vyvesenia návrhu VZN: 22.08.2025
Dátum ukončenia lehoty na pripomienkovanie: 01.09.2025
Dňom vyvesenia návrhu nariadenia začína plynúť desaťdňová lehota, počas ktorej môžu fyzické osoby a právnické osoby uplatniť pripomienku k návrhu nariadenia v písomnej forme alebo elektronicky na adresu infoservis@trnava.sk, alebo ústne do zápisnice na MsÚ. 
Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí spracovateľ nariadenia prihliadať, a to najmä vtedy, ak nie sú zdôvodnené. Na pripomienky uplatnené po desaťdňovej lehote sa nemusí prihliadať.
Mestské zastupiteľstvo na základe samostatnej pôsobnosti podľa článku 67 a článku 68 Ústavy Slovenskej republiky a podľa § 4 ods. 1 a podľa ods. 3 písm. h) a i) a § 6 ods. 1 zákona č. 369/1990 Zb. o obecnom zriadení v znení neskorších predpisov, zákona č. 178/1998 Z.z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov vydáva toto všeobecne záväzné nariadenie, ktorým sa mení a dopĺňa Všeobecne záväzné nariadenia č. 588 ktorým sa vydáva trhový poriadok pre Mestský trh.
Článok 1
Pozmeňujúce a doplňujúce ustanovenia
1. V článku 2 ods. 1 VZN sa pôvodné znenie nahrádza znením:
„1. Príležitostný trh – Mestský trh tvorí priestor vymedzený priestranstvom ulíc Hlavná, Trojičné námestie, Divadelná, Hviezdoslavova, Štefánikova.“
2. V článku 4 ods. 2 VZN sa pôvodné znenie nahrádza znením:
„2. Predajný čas je stanovený: 07:00 h – 12:00 h.“
3. V článku 4 ods. 3 VZN sa pôvodné znenie nahrádza znením:
„2. Prevádzkový čas je stanovený: 06:00 h – 13:00 h.“
4. V článku 5 ods. 7 sa pôvodné znenie nahrádza znením:
„7. Vjazd motorovými vozidlami a zásobovanie je upravené v nájomnej zmluve a je stanovené vždy v čase 06:00 h – 07:00 h a následne v čase 12:00 h – 13:00 h.“
[bookmark: _Hlk136587120]Článok 2
Účinnosť
[bookmark: _Hlk193807414][bookmark: _Hlk175212412]Toto všeobecne záväzné nariadenie nadobúda účinnosť 15-tym dňom od vyvesenia na úradnej tabuli mesta.

